#short review #

ร้านนี้ดั้งเดิมอยู่แถวๆเจริญนคร มาเปิดอีกสาขานึงบนเส้นกัลปพฤกษ์ ทางไปบิ๊กซีกัลปพฤกษ์ครับ ฝั่งตรงข้ามกับ The Palazzo Sathorn ร้านกว้างขวางใหญ่โตขึ้น ที่จอดรถกว้างใหญ่ดีครับ

วันนี้ไม่ค่อยหิวมากเลยลองชิมไม่กี่อย่างนะครับ
•กระเพาะปลาผัดมันกุ้ง 550฿ กระเพาะปลานุ่มและฉ่ำ ได้กลิ่นมันปูหน่อยๆพอหอม  เนื้อกุ้งเด้งๆและเยอะดีครับ 
•กรรเชียงปูอบวุ้นเส้น ขีดละ200฿ วุ้นเส้นหอมและเยอะมากๆกรรเชียงหวานอร่อยดี เสียดายเล็กไปหน่อยครับ อร่อยดีครับ
•ต้มยำเนื้อปลากะพง 200/400฿ เปรี้ยวนำและเผ็ดตาม ถ้วนนี้ไม่ค่อยชอบครับ รสชาติออกไทยเลยแหละ เครื่องเยอะแต่กินไม่ได้นะ มีแต่ข่า ตะไคร้ ผักชี หอม กินได้แค่เนื่อปลาครับ ถ้วนนี้เฉยๆ
•ผัดโหงวก๊วยกระเช้ารังนกเผือก 400/400฿ รสชาติดีทีเดียว ผัดได้เข้ากันและไม่มัน กินเข้าไปคำแรกได้ความหวานของพุทรา ความมันของเผือกและเกาลัด แปะก๊วยนุ่มและหวานนิดๆบิดกระทงที่ทำจากเผือกทอดทานคู่กันอร่อยดีครับ

โดยรวมก็เป็นร้านอาหารจีนดั้งเดิมที่อร่อยใช้ได้และราคาไม่แพง ลองแวะเวียนกันมาได้ครับ